[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000002", "text": "palume saata e-posti aadressil info@kylauudis.ee"}, {"text_idx": "#000005", "text": "Ta\u0308na toimus kaheksas Uhla-Rotiku\u0308la 10,64 kilomeetri pikkune elamusjooks metsaalusel liivasel ka\u0308biderohkel pinnasel, kruusateel ja linnata\u0308navate asfaltkattel. Uulu staadionilt alanud starti registreerus 94 jooksjat ja 14 ko\u0303ndijat. Nende hulgas oli taas ko\u0303ige va\u0308lejalgsem Roman Fosti (aeg 00:37:08), naistest Anu Piiroja (00:43:43)."}, {"text_idx": "#000006", "text": "Stardirajale kogunenud jooksjaid tervitas hea so\u0303naga Ju\u0308ri Jaanson, kes ka ise jooksis raja la\u0308bi. Teine spordiso\u0303prade tervitaja oli Pa\u0308rnu abilinnapea Eve Ta\u0308ht, kes avaldas soovi samuti ja\u0308rgmisel aastal osaleda. Minut enne keskpa\u0308evast starti vo\u0303ttis peakohtunik Priit Neeme uuesti mikrofoni enda ka\u0308tte ja tutvustas nimekamaid osalejaid: mullust vo\u0303itjat Fostit, 2017. aasta nobedamat Taavi Tamburit, paljude aastate kiireimat naist Anu Piiroja. Ja siis hakkas Neeme viimaseid minuteid lugema: viis, neli, kolm, kaks u\u0308ks \u2013 [ilma stardipu\u0308stoli ehmatava pauguta] marss!"}, {"text_idx": "#000007", "text": "linnapiirile tulid metsavahelt va\u0308ljunud Roman Fosti ja Aaro Tiiksaar kenasti u\u0308hte sammu joostes."}, {"text_idx": "#000008", "text": "Kuuldavasti oli Fosti tempo nii hea, et vo\u0303is endale rajal puhkepausi lubada ja mahaja\u0308a\u0308jaid ja\u0308rele oodata, kuid linnapiirile tulid metsavahelt va\u0308ljunud Roman Fosti ja Aaro Tiiksaar kenasti u\u0308hte sammu joostes. Uku puiestee viimasel pikal sirgel ja\u0308ttis ta kaaslase siiski kaugele maha ja finis\u030ceerus Raeku\u0308la staadionil ilma lo\u0303puspurti arendamata ajaga, mis oli vo\u0303rreldes mo\u0308o\u0308dunud aastaga (00:37:30) mo\u0303nevo\u0303rra kiirem."}, {"text_idx": "#000010", "text": "Aaro Tiiksaar jo\u0303udis finis\u030cijoonele ta\u0308pselt kolm sekundit hiljem ajaga 00:37:11. Taavi Tamburi ajaks kujunes 00:38:56. Vo\u0303rdluseks: tema Uhla-Rotiku\u0308la eelmine vo\u0303iduaeg oli 00:35:18."}, {"text_idx": "#000011", "text": "Anu Piiroja ja\u0308rel lo\u0303petas teise naisena Ka\u0308tlin Maiste (00:47:42) ja kolmandana Annely Ahtma (00:49:11). 24. lo\u0303petanud Ju\u0308ri Jaansoni ajaks fikseeriti 00:48:31. Uhla-Rotiku\u0308la jooksu u\u0308hena ellukutsujatest Urmas Hallik la\u0308bis elamusi tekitava raja samuti ajaga alla tunni, 00:57:22. Seitsmeku\u0308mneseitsme-aastane Ju\u0308ri Leesma\u0308e ei ja\u0308a\u0308nud temast mitte palju maha ja u\u0308letas lo\u0303pujoone ajaga 00:58:48."}, {"text_idx": "#000013", "text": "Ko\u0303iki tublisid spordiarmastajaid abistasid ja teenindasid rajal 51 vabatahtlikku. Su\u0308ndmuse peakorraldaja on Raeku\u0308la Vanakooli keskus koosto\u0308o\u0308s Pa\u0308rnu Y-klubi ja paljude toetajatega. Ko\u0303igil aastatel ilmestavad vo\u0303istlust sinimustvalged lipud, millega on vo\u0303istluspa\u0308eval varustanud vaheldumisi kas Eesti Lipu Selts vo\u0303i Sindi gu\u0308mnaasium. \u201eTa\u0308navu taas Sindi gu\u0308mnaasium, kelle jaoks on see direktor Katrin Kohjuse so\u0303nul eriline au no\u0303ndaviisi pika traditsiooniga sportlikul ja isamaalisel su\u0308ndmusel osaleda,\u201d vahendab pa\u0308eva vastutav peakorraldaja Piia-Karro Selg, Raeku\u0308la Vanakooli keskuse juhataja."}, {"text_idx": "#000014", "text": "Uhla-Rotiku\u0308la elamusjooksul selgusid ko\u0303ige va\u0308ledamad ja need, kes lo\u0303puni vastu pidasid"}, {"text_idx": "#000016", "text": "Uhla-Rotiku\u0308la jooksu vo\u0303itja Taavi Tambur"}]